Diari Oficial de la Generalitat Valenciana


Sumari del DOGV 5116, del 18-10-2005 (2005/11504)

ACORD de 4 d'agost de 2005, de la Comissió Territorial d'Urbanisme de València, relatiu a l'homologació i el Pla de reforma interior de la unitat d'execució Ronda nord d'Alboraya.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   5116

Data del DOGV
:   18-10-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/11343


Data del document
:   04-08-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Alboraia
    * pla d'urbanisme

ACORD de 4 d'agost de 2005, de la Comissió Territorial d'Urbanisme de València, relatiu a l'homologació i el Pla de reforma interior de la unitat d'execució Ronda nord d'Alboraya. [2005/X11051]
  
En relació amb l'homologació i el Pla de reforma interior de la unitat d'execució Ronda nord, remés per l'Ajuntament d'Alboraya, es destaquen els següents antecedents i fonaments jurídics:
  
Antecedents
  
U. La mercantil ELECNOR, SA va presentar amb data 9 d'abril de 2002, protocol·litzat per mitjà d'acta notarial, la documentació corresponent a l'alternativa tècnica del Programa d'actuació integrada del sector de sòl urbà Ronda nord del Pla general d'Alboraya. Es va sotmetre a informació pública en el DOGV núm. 4228 de 15 d'abril de 2002 i en el periòdic Las Provincias de 15 d'abril de 2002. Amb data 15 de maig de 2002 es va presentar en plica tancada la proposició juridicoeconòmica que oferia la mercantil que va presentar l'esmentada alternativa tècnica i que estava formada per la Proposta de conveni urbanístic i la Proposició econòmica i financera. Així mateix, i en la mateixa data, l'Agrupació d'Interés Urbanístic Ronda Nord d'Alboraya, va presentar en plica tancada la proposició juridicoeconòmica a l'única alternativa tècnica descrita anteriorment. En la documentació presentada s'acompanyava escriptura de constitució i estatuts de l'agrupació.
  
Dos. Durant el període d'informació pública es van presentar tretze al·legacions a l'alternativa tècnica presentada per ELECNOR, SA i tres a la proposta juridicoeconòmica d'ELECNOR, SA. Amb data 15 de juliol de 2003, la mercantil ELECNOR, SA va presentar un modificat de l'ordenació continguda en l'alternativa tècnica que s'adequava al Pla general d'Alboraya, es recullen, al mateix temps, les sol·licituds formulades per algunes al·legacions.
  
Tres. Amb data 28 de juliol de 2003, l'Ajuntament d'Alboraya, en sessió extraordinària, adopta l'acord de: estimar les al·legacions presentades per Mercedes Gimeno Sanfeliu, José A. Vicent Lladró, Concepción Lliso Aguilar, estimar parcialment l'al·legació presentada per María Presentación Ferrer Aguilar i desestimar les restants al·legacions; aprovar provisionalment el PAI RONDA NORD, promogut a instància de la mercantil ELECNOR, SA, el contingut del qual està definit per l'alternativa tècnica formada de Pla de reforma interior, Avantprojecte d'urbanització i Document d'homologació i la Proposició juridicoeconòmica que respecte a la dita alternativa presenta l'agrupació d'interés Urbanístic Ronda Nord, el contingut de la qual està definit per la proposició economicofinancera i el conveni; i designar com a agent urbanitzador l'agrupació d'interés urbanístic Ronda Nord condicionat a presentar la documentació que falta en el PRI (aportar a la memòria justificativa les fitxes de planejament i les fitxes de gestió, estudi de la incidència del PRI sobre la població afectada i la regulació del règim de fora d'ordenació) i a modificar els costos d'urbanització per a incloure les despeses de redacció del programa.
  
Quatre. L'expedient remés per l'Ajuntament va entrar en el Servei Territorial d'aquesta Conselleria el 28 d'octubre de 2004. Posteriorment, amb data entrada 4 de març de 2005, l'Ajuntament aporta nova documentació que esmena les deficiències.
  
Cinc. El projecte té com a objecte delimitar una UE a sòl urbà d'ús residencial, amb una superfície de 29.480 m2, està situada al nord del nucli urbà.
  
No es modifiquen els paràmetres urbanístics del Pla general.
  
El resum numèric de l'actuació es mostra en el quadre següent:
  
Sis. S'han sol·licitat els informes següents:
  
Ferrocarrils de la Generalitat Valenciana.
  
Servei d'Activitats Qualificades, respecte a l'estudi acústic.
  
Direcció General de Transports de la Conselleria d'Infraestructures.
  
S'han rebut els informes favorables de Ferrocarrils de la Generalitat Valenciana i de la Direcció General de Transports de la Conselleria d'Infraestructures.
  
Amb data 25 de juliol de 2005, el Servei de Carreteres de la Diputació emet un informe desfavorable en afectar l'actuació a un tram de carretera provincial i no haver-se respectat la protecció.
  
Set. La Comissió Informativa d'Urbanisme del dia 28 de juliol de 2005 va acordar suspendre l'aprovació a causa d'un informe desfavorable del Servei de Carreteres de la Diputació Provincial que posava de manifest l'existència d'un tram de carretera provincial en l'àmbit sense que s'hagen adoptat les mesures de protecció previstes legalment.
  
No obstant això, amb data 1 d'agost de 2005, amb anterioritat per tant a l'acord de la Comissió Territorial, s'emet un nou informe del Servei de Carreteres de la Diputació Provincial en aquest cas favorable, atés que s'està tramitant la cessió del tram de carretera de la VV-7002 (CV-311) que afecta tota la zona urbana d'Alboraya i a l'actuació pretesa. Es condiciona el desenvolupament del sector a què la dita cessió estiga realitzada.
  
Huit. Alboraya compta amb Pla general d'ordenació urbana, aprovat definitivament pel conseller d'Obres Públiques, Urbanisme i Transports en data 7 de maig de 1991.
  
Nou. La Comissió Informativa de la Comissió Territorial d'Urbanisme de València, en sessió celebrada el 28 de juliol de 2005, va emetre un informe relatiu al projecte que ens ocupa, complint així allò que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments jurídics
  
Primer. La tramitació ha sigut correcta conforme al que establix l'article 52 de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant LRAU).
  
Segon. La documentació està completa, a l'efecte del compliment del que ha preceptuat l'article 27 de la LRAU.
  
Tercer. L'article 80, segon paràgraf del Reglament de planejament de la Comunitat Valenciana, disposa el següent:
  
?...
  
Poden formular-se plans de reforma interior que, a més dels fins que els són propis, expressats en l'article 72 d'aquest Reglament, tinguen com a objecte millorar l'ordenació continguda en el Pla general per al sòl urbà i àrees de reforma interior.-
  
Per la seua banda, l'article 118 del mateix text proclama que:
  
?...
  
Per mitjà de Pla de reforma interior poden esmenar-se les insuficiències d'un pla general que no haja delimitat unitat d'execució per a terrenys l'adequada urbanització dels quals convinga realitzar per mitjà d'actuacions integrades per ser tècnicament impossible o inadequat efectuar-la per mitjà d'actuació aïllada.-
  
Quart. L'interés públic està prou justificat en la mesura que es garantix la urbanització integral de la zona i es procedix a un just repartiment de beneficis i càrregues.
  
Cinque. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a emetre dictamen resolutori sobre l'aprovació definitiva de les homologacions i plans de reforma interior de municipis de menys de 50.000 habitants, de conformitat amb el que disposa la disposició transitòria primera, punt 3, i l'article 54.2.B de la Llei reguladora de l'activitat urbanística, en relació amb l'article 10.a) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Amb aquest fonament legal, la Comissió Territorial d'Urbanisme, en sessió celebrada el 4 d'agost de 2005, acorda: aprovar definitivament l'Homologació i el Pla de reforma interior Ronda nord d'Alboraya, condicionat que les obres d'urbanització del sector no podran executar-se fins que estiga realitzada la cessió del tram de carretera provincial que recau en l'àmbit de la unitat d'execució.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del Títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.
  
Tot això sense perjudici que puga exercir qualsevol altre recurs o acció que estime oportú.
  
Fet que se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, conforme ho autoritza l'article 27-5 de la Llei 30/92, de 26 de novembre, de règim jurídic de les administracions públiques i del procediment administratiu comú (LRJAP-PAC).
  
València, 4 d'agost de 2005.- El secretari de la Comissió Territorial d'Urbanisme: Alvaro Aleixandre Ortí.